Document ID: 32002R1796

Komission asetus (EY) N:o 1796/2002,
annettu 9 päivänä lokakuuta 2002,
neuvoston asetuksilla (EY) N:o 1453/2001 ja (EY) N:o 1454/2001 vahvistettujen, syrjäisimpien alueiden viiniä koskevien erityistoimenpiteiden soveltamista koskevista yksityiskohtaisista säännöistä asetuksen (EY) N:o 1491/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001(1) ja erityisesti sen 34 artiklan,
sekä katsoo seuraavaa:
(1) Asetuksen (EY) N:o 1453/2001 31 artiklassa otetaan käyttöön uusi tuki verdelho-viinin vanhentamiseen Azoreilla.
(2) Komission asetuksen (EY) N:o 1491/2002(2) 11 artiklan 1 kohdassa säädetään, että vanhentamistukea koskevat tukihakemukset on jätettävä toimivaltaisille viranomaisille viimeistään 30 päivänä syyskuuta 2002.
(3) Jotta Portugalin viranomaiset voivat saattaa päätökseen tukijärjestelmän hallinnon edellyttämät sisäiset hallinnolliset toimet, Portugalin pyynnöstä edellä mainittua määräaikaa olisi pidennettävä markkinointivuonna 2001/2002 poikkeuksellisesti 15 päivään marraskuuta 2002.
(4) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1491/2002 11 artiklan 1 kohta seuraavasti: "1. Markkinointivuotta 2001/2002 koskevat 2 artiklassa tarkoitetut tukihakemukset on jätettävä toimivaltaisille viranomaisille viimeistään 30 päivänä syyskuuta 2002 ja 4 artiklassa tarkoitetut tukihakemukset viimeistään 15 päivänä marraskuuta 2002."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä lokakuuta 2002.

Labels: 18
17
19
6